EkBass/fiwiki-20250220-pages-articles huggingface dataset:
FV103 Spartan

FV103 Spartan on brittiläinen panssarivaunu, joka on FV101 Scorpionin muunnelma ja otettiin Britannian armeijan käyttöön vuonna 1978. Vaunun valmistaja on Alvis Vickers-yhtiö. FV103 Spartan on omamassaltaan (8 172 kg) keskiluokan panssaroitu miehistönkuljetusajoneuvo. Miehistön määrä oli 3+4 henkeä. Aseistuksena FV103 Spartanissa on 1x 7,62 mm konekivääri sekä 1x Milan-panssarintorjuntaohjuksen ampumalaite. Vaunulla saatettiin kuljettaa pioneerien rynnäkköhyökkäysryhmiä sekä Stinger -ilmatorjuntaohjusryhmiä toimintakohteeseensa. Vaunuun voidaan nostaa kelluntasuojat, jotka tekevät siitä uintikykyisen. Vuoden 1995 päättyessä oli FV103 Spartan- miehistönkuljetusvaunuja valmistettu 960 vaunuyksilöä.Trewhitt, P., 2009: s. 209 == Lähteet == *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009. Suom. Petri Kortesuo. ISBN 978-951-23-5145-9. Luokka:Kuljetuspanssariajoneuvot Luokka:Yhdistyneen kuningaskunnan asevoimien kalusto
Hunter Pence

Hunter Andrew Pence (s. 13. huhtikuuta 1983 Fort Worth, Texas) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on koppari. Pence on aiemmin MLB-urallaan edustanut myös Houston Astrosia sekä Philadelphia Philliesiä. Hän voitti heti ensimmäisellä kaudellaan 2012 Giantsissa World Seriesin siirryttyään seuraan kesken kauden. Toisen kerran hän voitti World Seriesin kaudella 2014. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1983 syntyneet Luokka:Elävät henkilöt
Kolmikolkkahattu

Kolmikolkkahattu oli 1700-luvulla käytössä ollut ranskalaisperäinen päähine, jossa on kolme eri suuntiin osoittavaa kärkeä. Kolmikolkkahattu oli 1738 Ruotsin kuningaskunnan säätyvaltiopäivillä muodostuneen hattupuolueen kannattajien tunnus. Sotilaspäähineenä kolmikolkkahattu eli pitkään. Suomessa sellaista käyttivät vielä 1918 jotkut Suomen sisällissotaan osallistuneet suojeluskuntalaiset. Myös Pfadfindereillä oli kolmikolkkahattu aluksi. Luokka:Hatut
Richard Flanagan

Richard Miller Flanagan (s. 1961 Longford, Tasmania, Australia)Richard Flanagan. British Council. Viitattu 15.10.2014. on australialainen kirjailija. Hän sai vuonna 2014 Booker-palkinnon romaanistaan The Narrow Road to the Deep North (2013). Kirja kertoo Thaimaan ja Burman välisestä kuoleman rautatiestä. Flanaganin teoksia ei ole suomennettu.Kerola, Päivi: Booker- kirjallisuuspalkinto australialaiselle Richard Flanaganille. Yle uutiset. Viitattu 15.10.2014. == Teokset == === Romaanit === * Death of a River Guide (1994) * The Sound of One Hand Clapping (1997) * Gould’s Book of Fish. A Novel in Twelve Fish (2001)Review of Gould's Book of Fish * The Unknown Terrorist (2006)The Unknown Terrorist official site . * Wanting (2008)ABC.net.au Transcript of interview with Ramona Koval on The Book Show, ABC Radio Nationalon his novel "Wanting", 12.11.2008Themonthly.com , Video: Interview with Richard Flanagan about Wanting and Baz Luhrmann's AustraliaOfficial Australian Wanting book website * The Narrow Road to the Deep North (2013) ===Tietokirjat=== * A Terrible Beauty. History of the Gordon River Country 1985 * The Rest of the World Is Watching. Tasmania and the Greens 1990 (toim.) * Codename Iago. The Story of John Friedrich 1991 * Parish-Fed Bastards. A History of the Politics of the Unemployed in Britain, 1884–1939 1991Catalogue.nla.gov.au * And What Do You Do, Mr Gable? 2011 ===Elokuvat=== * The Sound of One Hand Clapping 1998 (ohjaaja ja käsikirjoittaja) * Australia, 2008 (käsikirjoittaja) == Lähteet == Luokka:Australialaiset kirjailijat Luokka:Vuonna 1961 syntyneet Luokka:Elävät henkilöt
FS Decrès (1866)

Decrès oli Ranskan laivaston vuonna 1866 vesillelaskettu potkurikorvetti, joka myöhemmin luokiteltiin 2. luokan risteilijäksi. == Valmistus == Alus tilattiin Lorientin laivastontelakka ja sen köli laskettiin 23. lokakuuta 1861. Alus laskettiin vesille 10. syyskuuta 1866 ja se otettiin palvelukseen vuonna 1868.dossiersmarine.free.fr == Palvelus == Alus siirrettiin vuonna 1870 Brestiin pohjoiseen laivueeseen ja edelleen vuonna 1877 Kiinaan ja Japaniin sijoitettuun osastoon. Se oli Tyynellämerellä tammikuusta 1887 alkaen vieraillen muun muassa 6. helmikuuta Valparaisossa. Decrès poistettiin alusluettelosta 25. kesäkuuta 1890 ja se muutettiin hiiliproomuksi vuonna 1896. Alus romutettiin vuonna 1910. == Lähteet == * === Viitteet === Luokka:Ranskan laivaston risteilijät
City of Oxford High School for Boys

City of Oxford High School for Boys (tunnetaan myös Oxford High School for Boys ja City of Oxford School) oli Oxfordin kaupungissa Englannissa 1881–1966 toiminut poikakoulu, jonka tarkoituksena oli tarjota pojille yliopistoon valmistava koulutus. Koulu suljettiin 1966 kun se yhdistettiin osaksi Southfield Grammar School -koulua, nykyisin Oxford Spires Academy. Koulun tunnettuihin oppilaisiin kuului muun muassa Arabian Lawrencena tunnettu T. E. Lawrence, jonka mukaan yksi koulun rakennuksista nimettiin. == Lähteet == == Aiheesta muualla == * City of Oxford High School for Boys, George Street oxfordhistory.org.uk Luokka:Englannin koulutus
Bourayne-luokka

Bourayne-luokka oli Ranskan laivaston Pastoreaun suunnittelemien kymmenen puurunkoisen avison muodostama alusluokka. == Alukset == Bourayne-luokan risteilijätdossiersmarine.free.fr Nimi Telakka Kölinlasku Vesille Valmistui Kohtalo Bourayne Arsenal de Nantes huhtikuu 1867 toukokuu 1869 huhtikuu 1870 27. kesäkuuta 1889 Beautemps-Beaupré Arsenal de Brest 10. lokakuuta 1867 4. heinäkuuta 1872 1. maaliskuuta 1875 11. joulukuuta 1896 Dayot Arsenal de Nantes elokuu 1867 toukokuu 1869 huhtikuu 1870 28. helmikuuta 1888 Duchaffault Arsenal de Cherbourg 17. huhtikuuta 1867 17. lokakuuta 1872 1874 17. marraskuuta 1896 Ducouédic Arsenal de Brest 13. huhtikuuta 1867 30. maaliskuuta 1869 31. tammikuuta 1871 25. tammikuuta 1889 Hugon Arsenal de Brest 10. marraskuuta 1867 6. elokuuta 1872 11. kesäkuuta 1873 31. heinäkuuta 1895 Kerguélen Arsenal de Cherbourg elokuu 1868 19. lokakuuta 1872 16. joulukuuta 1878 1894 Kersaint Arsenal de Lorient 24. tammikuuta 1868 7. syyskuuta 1869 17. elokuuta 1870 16. joulukuuta 1884 Segond Arsenal de Nantes 19. marraskuuta 1867 24. toukokuuta 1869 1. kesäkuuta 1869 27. kesäkuuta 1884 Vaudreuil Arsenal de Nantes 24. tammikuuta 1868 26. elokuuta 1870 1873 27. kesäkuuta 1899 ==Lähteet== * === Viitteet === *
Meta’

Meta’ on Kamerunissa Nord-Ouestin maakunnassa puhuttu nigeriläis-kongolainen kieli, jota puhui SIL Internationalin mukaan äidinkielenä ihmistä vuonna 2000. Se luokitellaan benuenkongolaisiin kieliin kuuluvaan momo-kielten alaryhmään, johon kuuluvat myös muun muassa mundani, ngie ja ngwo. == Lähteet == Luokka:Benuenkongolaiset kielet Luokka:Kamerunin kielet
Ngiemboon

Ngiemboon on Kamerunissa Ouestin maakunnassa puhuttu nigeriläis-kongolainen kieli, jota puhuu äidinkielenä ihmistä. Se luokitellaan benuenkongolaisiin kieliin kuuluvaan bamileke-kielten alaryhmään, joka sisältää myös muun muassa fe’fe’n, ghomala’n ja yemban kielet. == Lähteet == Luokka:Benuenkongolaiset kielet Luokka:Kamerunin kielet
Antonio García

Antonio García Navarro (s. 5. kesäkuuta 1980 Madrid) on espanjalainen autourheilija. == Ura == García on osallistunut yhdeksän kertaa peräkkäin Le Mansin 24 tunnin ajoon vuosina 2006-2014. Hänen paras sijoituksensa yleiskilpailussa on vuoden 2006 yhdeksäs sija. Oman luokkansa García on voittanut kolmesti, vuonna 2008 GT1-luokan David Brabhamin ja Darren Turnerin kanssa, vuonna 2009 niin ikään GT1-luokan Johnny O'Connellin ja Jan Magnussenin kanssa. Viimeisen voitto hänellä on vuodelta 2011 GTE Pro-luokasta Olivier Berettan ja Tommy Milnerin kanssa. == Formula E == Vuonna 2014 García valittiin Formula E -talli China Racingin kilpakuljettajaksi kolmanteen Uruguayn kilpailuun. Tätä ennen hän toimi tallin testikuljettajana. García teki paluun sarjaan Venäjän kilpailussa. ===Formula E -tulokset=== Kausi Talli 1 2 3 4 5 6 7 8 9 10 11 Pisteet Sijoitus 2014–15 NEXTEV TCR BEI PUT PDE 11 BNA MIA LBH MON BER MOS 19 LON LON 0 28. * Kausi käynnissä. == Lähteet == Luokka:Espanjalaiset autourheilijat Luokka:World Touring Car Championship -kuljettajat Luokka:American Le Mans Series -kuljettajat Luokka:Formula E -kuljettajat Luokka:Vuonna 1980 syntyneet Luokka:Elävät henkilöt
Henrik Stenson

Henrik Stenson (s. 5. huhtikuuta 1976 Göteborg) on ruotsalainen ammattilaisgolfaaja. Hän on nykyisin mukana sekä PGA Tourilla (vuodesta 2007) että European Tourilla (vuodesta 2001). Stenson aloitti ammattilaisuransa vuonna 1998 pelattuaan golfia 80-luvun lopusta asti. Hän on saavuttanut tähänastisella urallaan 16 eri turnausvoittoa. Suurista mestaruusturnauksista Stenson on voittanut, ensimmäisenä ruotsalaisena kautta aikain, British Openin vuonna 2016, sijoittunut British Openissa toiseksi vuonna 2013 ja PGA Championshipissä kolmanneksi vuosina 2013 ja 2014. Hän on ollut osa Ryder Cupin voittoisaa joukkuetta vuosina 2006, 2008 ja 2014. Vuonna 2014 hän toi joukkueelle eniten pisteitä. Stenson saavutti hopeaa vuoden 2016 kesäolympialaisista Rio de Janeirosta. Stenson on 187 senttimetriä pitkä ja painaa 90 kiloa. Vuonna 2013 hänet valittiin Ruotsin vuoden urheilijaksi ja palkittiin Jerring-palkinnolla. Stenson asuu vaimonsa ja kahden lapsensa kanssa Orlandossa, Floridassa. == Lähteet == * http://www.henrikstenson.com/henrik-the-golfer/ Luokka:Ruotsalaiset golfaajat Luokka:Ruotsalaiset olympiamitalistit Luokka:Vuonna 1976 syntyneet Luokka:Elävät henkilöt
Merun kieli

Meru on Keniassa puhuttu bantukieli. Sitä puhuu vuoden 2009 väestönlaskennan mukaan äidinkielenä 1,66 miljoonaa ihmistä. == Lähteet == Luokka:Bantukielet Luokka:Kenian kielet
Bogdan Stancu

Bogdan Sorin Stancu (s. 28. kesäkuuta 1987 Pitești) on romanialainen jalkapalloilija, joka edustaa Turkin Superliigassa pelaavaa Gençlerbirliğiä. Oikeajalkaisen Stancun pelipaikka on hyökkääjä. Hän pelaa myös Romanian jalkapallomaajoukkueessa. Stancu on 182 senttimetriä pitkä. == Seurajoukkueura == Stancu aloitti uransa FC Argeș Piteștissä, jossa pelasi kaudella 2005–2006 seitsemän ottelua Romanian pääsarjassa. Hän oli kauden aikana myös lainalla kakkosliigan CS Miovenissa. Vuodet 2006–2008 hän edusti Unirea Urzicenia tehden 49 liigaottelussa 11 maalia. Vuonna 2008 hän siirtyi kotimaansa suurseuraan Steaua Bukarestiin. Stancu pelasi Steauassa vuoteen 2011 asti tehden 72 liigapelissä 32 maalia. Hän pelasi neljä Mestarien liigan ottelua ja yhden Mestarien liigan karsintaottelun sekä yhdeksän Eurooppa-liigan ottelua ja kahdeksan Eurooppa-liigan karsintaottelua. Tammikuussa 2011 Stancu lähti ensimmäistä kertaa ulkomaille, Turkin liigan Galatasarayhyn. Hän pelasi seurassa kevätkauden 2010–2011 aikana 14 peliä, joissa syntyi kaksi maalia. Tuo kausi jäi Stancun ainoaksi Turkin suurseurassa, sillä hän oli kauden 2011–2012 lainalla Ordusporissa tehden 32 Turkin Superliigan ottelussa kymmenen maalia. Siirto vakinaistettiin seuraavana kesänä ja Stancu teki kaudella 2012–2013 kymmenen maalia pelaamissaan 30 pääsarjaottelussa. Kesällä 2013 hän vaihtoi seuraa Turkissa, nyt osoitteeksi tuli niin ikään pääsarjassa pelaava Gençlerbirliği. Gençlerbirliğissäkin Stancu on saanut hyvin vastuuta ja tehnyt kolmen ensimmäisen kauden aikana 32 maalia 81 Superliigan ottelussa. == Maajoukkueura == Stancu pelasi Romanian alle 21-vuotiaiden maajoukkueessa 15 ottelua, joissa teki viisi maalia. Romanian jalkapallomaajoukkueessa hän debytoi Turkkia vastaan elokuussa 2010. Ensimmäisen arvokilpailujen karsintaottelunsa hän pelasi EM-karsntaottelussa Albaniaa vastaan syyskuussa 2010. Ensimmäinen maaottelumaali syntyi samassa pelissä. Stancu teki kaksi maalia Suomea vastaan lokakuussa 2014 EM-karsintaottelussa Helsingin olympiastadionilla Romanian voittaessa 0-2. Stancu pelasi ensimmäisen arvokilpailujen lopputurnauksen ottelunsa Ranskaa vastaan EM-kilpailuissa 2016, ja teki samassa ottelussa rangaistuspotkusta ensimmäisen arvokilpailumaalinsa. Hän onnistui rangaistuspotkumaalissa myös seuraavassa ottelussa Sveitsiä vastaan. Stancu on pelannut vuoden 2018 loppuun mennessä yhteensä 53 A-maaottelua, joissa hän on tehnyt 14 maalia. Hän on pelannut kolme ottelua EM-lopputurnauksessa sekä kymmenen MM- ja 15 EM-karsintaottelua. == Lähteet == * * http://www.national-football- teams.com/player/27737/Bogdan_Stancu.html === Viitteet === Luokka:Romanialaiset jalkapalloilijat Luokka:Vuonna 1987 syntyneet Luokka:Elävät henkilöt
Kahvilakilpuri

Kahvilakilpuri, café racer, on 1960-luvun Britanniasta lähtöisin oleva moottoripyörän rakentelutyyli.Bajahill.net Popular Mechanicsin kirjoittaja Wallace Wyss esitti 1973, että termi café racer syntyi alun perin vastapariksi road racerille, joiden omistajat ajelivat kahvilasta toiseen ikinä kilpailematta.How to fit a fairing and ride a racer. Wyss, Wally. Popular Mechanics, September 1973. Volume 140 viitattu 15.10.2014 ==Lähteet== == Aiheesta muualla == Luokka:Moottoripyörät
Dabiq

Dabiq () on kaupunki Aleppon maakunnassa Pohjois-Syyriassa. Kaupungissa oli vuoden 2004 väestönlaskennan mukaan 3 364 asukasta. Kaupungilla on merkittävä asema islamilaisessa eskatologiassa. Abu Hurairahin saneleman hadithin mukaan kaupungin asema on samanlainen kuin Harmageddonin kristinuskossa. Hadithin mukaan viimeiset hetket eivät saavu ennen kuin 'roomalaiset' saapuvat Dabiqiin. Silloin Medinasta saapuneet taistelijat voittavat heidät ja valloittavat sen jälkeen Konstantinopolin.http://www.washingtonpost.com/news/morning- mix/wp/2014/09/16/the-apocalyptic-magazine-the-islamic-state-uses-to-recruit- and-radicalize-foreigners/ Washington Post Kartografi Yaqut al-Hamawi on maininnut kaupungin 1200-luvulla ja maininnut sen olevan Umaijadien kalifi Suleimanin hautapaikka. Vuonna 1516 lähistöllä käytiin ratkaiseva Mamelukkien ja Osmanien välinen Marj Dābiqin (Dabiqin niityn) taistelu, joka johti siihen että Osmanien valtakunta valloitti suuren osan Lähi-itää. Isis-järjestön sanomalehti ja sen verkkojulkaisu on nimetty taistelun mukaan. == Lähteet == Luokka:Syyrian kaupungit Luokka:Aleppon maakunta
Aleksios III

Aleksios III voi tarkoittaa seuraavia: * Aleksios III Angelos, Bysantin keisari vuosina 1195–1203 * Aleksios III Megas Komnenos, Trebizondin keisari vuosina 1349–1390.
Togoro Kotia

Togoro Kotia on maalaiskunta Moptin alueen Ténenkoun piirissä Malissa. Sen keskuskylä Sossobé sijaitsee Nigerjoen tulva-alueella 30 kilometriä Ténenkousta koilliseen. Kunnassa on 13 700 asukasta (vuonna 2009). Togoro Kotian kunnan pinta-ala on 1 000 neliökilometriä. Se rajoittuu lännessä Ténenkoun piirin Ouro Ardon, Diondiorin ja Togoré-Coumbén sekä pohjoisessa Moptin piirin Dialloubén, idässä Socouran ja etelässä Koubayen ja Salsalbén kuntiin. Seutu kuuluu Sahelin vyöhykkeeseen. Kuntaan kuuluu 13 kylää ja useita pikkukyliä. Asukkaat ovat etupäässä fulbeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. ==Lähteet== Luokka:Malin kunnat Luokka:Ténenkoun piiri
Togoré-Coumbé

Togoré-Coumbé (myös Toguéré Coumbé) on maalaiskunta ja sen keskuskylä Moptin alueen Ténenkoun piirissä Malissa. Se sijaitsee Nigerjoen sivuhaaran Diakan varrella 75 kilometriä Ténenkousta koilliseen. Kunnassa on 27 100 asukasta (vuonna 2009). Togoré-Coumbén kunnan pinta-ala on 1 448 neliökilometriä. Se rajoittuu kaakossa Ténenkoun piirin Togoro Kotian, etelässä Diondiorin ja lännessä Karérin, pohjoisessa Youwaroun piirin Farimakén ja Bembéré Taman sekä idässä Moptin piirin Dialloubén kuntiin. Osa kunnasta sijaitsee Nigerin tulva- alueella. Kuntaan kuuluu 33 kylää. Asukkaat ovat etupäässä fulbeja ja heidän entisiä orjiaan rimaibeja sekä bozoja. Lisäksi on muutamia belloja. Paikallisia elinkeinoja ovat maanviljely, karjanhoito, kalastus ja kaupankäynti. Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kolme alakoulua, yläkoulu, kolme koulutus- ja kehittämiskeskusta (CED) sekä terveysasema. ==Lähteet== Luokka:Malin kunnat Luokka:Ténenkoun piiri
Keltaröyhelöt

Keltaröyhelöt (Vulpicida) on karpeiden heimoon kuuluva suku. Suvun lajit ovat muodoltaan lehtimäisiä ja reunat ovat koholla. Soraalit ovat keltaisia. Liuskojen reunoilla on ruskeita kotelomaljoja. Myös kuromapulloja on usein liuskojen reunoilla, mutta ne voivat sijaita myös sekovarren sisällä. Kuroumat ovat muodoltaan lieriömäisiä ja lyhyitä. Sukuun kuuluvia lajeja ovat kastanjaröyhelö (V. juniperinus), keltaröyhelö (V. pinastri) ja alvariröyhelö (V. tubulosus). == Lähteet == *
Mahindra Racing

Mahindra Racing Formula E Team on intialainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Kaudella 2022-2023 tallin kuljettajina olivat espanjalainen Roberto Merhi ja brasilialainen Lucas di Grassi. ==Tulokset== Kausi Runko Renkaat Kuljettajat 1 2 3 4 5 6 7 8 9 10 11 12 13 Pisteet Sijoitus 2014–15 Spark-Renault SRT 01E 2014–15 Spark-Renault SRT 01E BEI PUT PDE BNA MIA LBH MON BER MOS LON LON 58 8. 2014–15 Spark-Renault SRT 01E Karun Chandhok 5 6 13 Kesk. 14 12 13 18 12 12 13 2014–15 Spark-Renault SRT 01E Bruno Senna Kesk. 14 6 5 Kesk. 5 Kesk. 17 16 16 4 2015–16 Mahindra M2ELECTRO 2015–16 Mahindra M2ELECTRO BEI PUT PDE BNA MEX LBH PAR BER LON LON 105 5. 2015–16 Mahindra M2ELECTRO Bruno Senna 13 5 Kesk. 10 10 5 9 15 2 6 2015–16 Mahindra M2ELECTRO Nick Heidfeld 3 9 7 8 4 12 7 13 7 2015–16 Mahindra M2ELECTRO Oliver Rowland 13 2016–17 Mahindra M3ELECTRO 2016–17 Mahindra M3ELECTRO HKG MAR BNA MEX MON PAR BER BER NYC NYC MTR MTR rowspan="4" 215 rowspan="4" 3. 2016–17 Mahindra M3ELECTRO Felix Rosenqvist 15 3 18 16 6 4 1 2 15 2 9 2 2016–17 Mahindra M3ELECTRO Nick Heidfeld 3 9 15 12 3 3 3 10 16 3 Kesk. 5 2017–18 Mahindra M4ELECTRO 2017–18 Mahindra M4ELECTRO HKG HKG MAR CHI MEX URU ITA PAR BER SUI NYC NYC 138 4. 2017–18 Mahindra M4ELECTRO Felix Rosenqvist 2017–18 Mahindra M4ELECTRO Nick Heidfeld ** Kausi käynnissä. **Lihavointi** = Paalupaikka. _Kursivointi_ = Nopein kierros. === Saavutukset === Nopeimmat kierrokset {| class="wikitable" style="font-size: 95%;" Nro Kilpailu 1 Ranskan ePrix 2016 2 Saksan ePrix 2016 3 Hongkongin ePrix 2016 4 Argentiinan ePrix 2017 ==Lähteet== ==Aiheesta muualla== *Mahindra Racingin virallinen sivusto *Mahindra Racing Twitterissä Luokka:Formula E -tallit Luokka:Intialaiset autourheilutallit
Luhya

Luhya on ryhmä Länsi-Keniassa ja Itä-Ugandassa asuvien luhyoiden puhumia bantukieliä. Niitä puhuu äidinkielenä 5,2 miljoonaa ihmistä, ja lisäksi useiden läheisten bantukielten puhujat käyttävät luhyaa toisena kielenä. == Lähteet == Luokka:Bantukielet Luokka:Kenian kielet Luokka:Ugandan kielet
Jens Bergensten

Jens Peder Bergensten (s. 18. toukokuuta 1979), tunnetaan myös nimillä Jeb tai jeb_, on ruotsalainen videopelisuunnittelija. Hänet tunnetaan parhaiten Minecraftin kehittämisestä Mojangissa, missä hän on työskennellyt joulukuusta 2010 lähtien. Bergensten siirtyi Minecraftin pääkehittäjäksi- ja suunnittelijaksi joulukuussa 2011 Minecraftin entisen kehittäjän Markus Perssonin luovuttua työstä. == Lähteet == == Aiheesta muualla == *Jens Bergenstein Twitterissä Luokka:Elävät henkilöt Luokka:Vuonna 1979 syntyneet Luokka:Ruotsalaiset videopelisuunnittelijat
Keltakarpeet

Keltakarpeet (Xanthoparmelia) on karpeiden heimoon kuuluva suku. Siihen kuuluu satoja lajeja, joista suurin osa esiintyy päiväntasaaja eteläpuolella. Liuskat ovat litteitä ja lehtimäisiä. Pääväri on joko ruskea tai kellanvihreä, mutta alapinta on joko ruskea tai musta. Juurtumahapsia on paljon ja lajeilla on usein sekovarressa tappimaisia ulokkeita ja sekovarren sisällä olevia kuromapulloja. Kuroumat ovat muodoltaan liereitä ja ne sijaitsevat keskellä. Keltakarpeita esiintyy useimmin kuivilla alueilla ja ne kasvavat enimmäkseen kivien päällä, joskus myös maassa. Keltakarpeissa fotobionttina eli leväosakkaana on viherlevä (Trebouxia). Sukuun kuuluvia lajeja ovat karstakeltakarve (X. conspersa), rannikkoruskokarve (X. delisei), vainioruskokarve (X. loxodes), etelänkeltakarve (X. mougeotii), siloruskokarve (X. pulla), silokeltakarve (X. stenophylla) ja karstaruskokarve (X. verruculifera). == Lähteet == == Aiheesta muualla == * Laji.fi: Keltakarpeet – Xanthoparmelia * UniProt: Taxonomy - Xanthoparmelia * Global Biodiversity Information Facility (GBIF): Xanthoparmelia * Consortium of Lichen Herbaria: Xanthoparmelia *
Liuskeöljy

Liuskeöljy on öljyliuskeen sisältämästä kerogeenista saatavaa epätavanomaista raakaöljyä. Liuskeöljyä tuotetaan erityisesti Yhdysvalloissa. ==Katso myös== * Liuskekaasu * Vesisärötys * Öljyliuske == Aiheesta muualla == *Öljyalan keskusliitto: Liuskeöljy ja -kaasu Luokka:Maaöljy
Brunswick

Brunswick on Braunschweigin englanninkielinen nimi. Se on myös usean paikan nimi: *Brunswick, Yhdysvaltojen Georgia *Brunswick, Yhdysvaltojen Maine *Brunswick, Yhdysvaltojen Maryland *Brunswick, Yhdysvaltojen Minnesota *Brunswick, Yhdysvaltojen Missouri *Brunswick, Yhdysvaltojen New York *Brunswick, Yhdysvaltojen Ohio *Brunswick, Yhdysvaltojen Pohjois-Carolina *Brunswick, Yhdysvaltojen Wisconsin *Brunswick, Yhdysvaltojen Vermont *New Brunswick, Kanadan provinssi *Mount Brunswick, vuori Kanadassa *Brunswickin niemi, Chilessä *Brunswickin piirikunta, Yhdysvaltojen Pohjois-Carolina *Brunswickin piirikunta, Yhdysvaltojen Virgina *HMS Brunswick (1790), Britannian Kuninkaallisen laivaston linjalaiva.
Ruutuysi

Ruutuysi (myöhemmin Ruutuässä) oli suomalainen 1980- ja 1990-luvuilla esitetty visailuohjelma. Sitä esitettiin MTV:llä vuosina 1984–1990. Myöhemmin ohjelma aloitettiin uudestaan Kolmoskanavalla, jolloin sen nimeksi vaihtui Ruutuässä. Kolmoskanavan lopetettua sitä esitettiin MTV3-kanavalla vielä vuoden 1993 aikana. Ohjelma lopetettiin katsojalukujen vähentymisen takia. Vuonna 1993 ohjelmaa seurasi parhaimmillaan 650 000 katsojaa. Ohjelman juontajina toimivat aluksi Jorma Pulkkinen ja Liisa Kinnunen, jonka tilalle ensimmäisen kauden jälkeen tuli Sirpa Viljamaa. Lisäksi studiossa olivat mukana Viljamaan omistamat pikkukoirat. ==Formaatti== Ohjelmassa katsojat soittivat studioon, ja arvailivat mikä kuva ruutujen taakse on piilotettu. Ohjelmassa esitetyt kuvat vuokrattiin Lehtikuvasta, ja niistä maksettiin 300 markkaa kappale. Oikein vastanneet voittivat erilaisia palkintoja, esimerkiksi rahaa ja kodinkoneita. ==Parodiat== * Viihdesarjassa Studio Studio esitettiin ohjelmasta parodioiva sketsi, jossa ohjelman nimi on Sinkkuloora. Jorma Pulkkista sketsissä esittää Eero Saarinen. * Lapinlahden Lintujen ensimmäisessä sketsisarjassa Seitsemän kuolemansyntiä esitetään ohjelmaa parodioiva sketsi, jossa Jorma Pulkkista esittää Tapio Liinoja, ja Sirpa Viljamaata Hannu Lemola. * Pirkka-Pekka Petelius ja Pedro Hietanen ovat esittäneet Ruutuysi-aiheisia sketsejä omissa radio- ja televisio-ohjelmissa. Sketseissä parodioitiin muun muassa ohjelmassa saaduista palkinnoista. Juontaja Jorma Pulkkinen on kertonut loukkaantuneensa ohjelmasta tehdyistä sketseistä, ja otti yhteyttä asian tiimoilta kanavan johtoon. Pulkkinen on kommentoinut, että hän itse ei voinut vaikuttaa mitä palkintoja ohjelmassa annettiin. ==Lähteet== ==Aiheesta muualla== * Tuomas Marjamäki: LPV: Jorma Pulkkisen haastattelu vuodelta 1993 Luokka:Visailuohjelmat Luokka:MTV:n tuottamat televisio-ohjelmat Luokka:Kolmoskanavan televisio-ohjelmat Luokka:MTV3:n televisio-ohjelmat Luokka:1980-luvun suomalaiset kilpailuohjelmat Luokka:1990-luvun suomalaiset kilpailuohjelmat
Eteläsulawesilaiset kielet

Eteläsulawesilaiset kielet on malaijilais-polynesialaisten kielten alaryhmä, johon kuuluu noin 30 kieltä. Ryhmään kuuluvia kieliä puhutaan Indonesiassa Sulawesin saaren länsi- ja lounaisosassa sekä läheisillä Selayarsaarilla. Puhutuimmat eteläsulawesilaiset kielet ovat bugi, makassar, toraja-sa’dan ja mandar. == Lähteet ==
Mandar

Mandar on Indonesiassa Länsi-Sulawesin provinssissa puhuttu austronesialainen kieli, jota puhuu äidinkielenään ihmistä. Se luokitellaan eteläsulawesilaisten kielten alaryhmään ja on läheistä sukua mamujun ja bambamin kielille. == Lähteet == Luokka:Eteläsulawesilaiset kielet Luokka:Indonesian kielet
Napakaktukset

Napakaktukset (Discocactus) on muutamalajinen kaktuskasvisuku, jonka lajit ovat matalakasvuisia, pallomaisia, uurteisia ja piikkisiä. Kukkia varten kasvin päähän kehittyy villakarvainen kefalio. Kasvi kukkii yöllä. Suvun tieteellinen nimi tulee kreikan sanasta diskos 'kiekko' ja viittaa kasvin ulkonäköön.Anderson 2001:218 == Ulkonäkö ja koko == Napakaktukset kasvavat tavallisesti yksittäin, ja niiden varret ovat pallomaisia; pallon kärki voi olla painunut, mistä johtuu nimitys napakaktus. Varressa on tavallisesti paljon uurteita. Pitkittäisharjut ovat jakautuneet nystyiksi. Kääpiöversot eli areolit ovat pieniä ja hukkuvat runsaiden piikkien alle; joskus niissä voi tosin olla vain yksi piikki. Piikit ovat enimmäkseen tukevia ja joskus tyvestään turvonneita. Kukkaverso (kefalio) kehittyy varren päähän ja on toisinaan sisäänpäin painunut. Kefalio voi saavuttaa neljän senttimetrin korkeuden. Siinä on valkoista, kellertävää tai harmahtavaa huopamaista karvaa, joskus myös sukasmaisia piikkejä. Kefalion reunalle puhkeavat kukat, jotka avautuvat yöllä, ovat tuoksuvia, valkoisia ja suppilomaisia tai laakeita kuin tarjotin. Kukan tyvi on suomupeitteinen. Napakaktusten hedelmät ovat pallomaisia, nuijamaisia tai pitkänomaisia, väriltään valkoisia, vaaleanpunaisia tai kirkkaanpunaisia sekä sivuraoilla avautuvia. Siemenet ovat kiiltävänmustia ja nystermäpintaisia. == Levinneisyys == Napakaktuksia tavataan Brasiliassa, Bolivian itä- ja Paraguayn pohjoisosissa. Ne ovat vakavasti uhattuna kasvupaikkojen tuhoamisen vuoksi. == Lajit == Kuten monissa kaktuskasvisuvuissa on napakaktuksiakin aikojen saatossa kuvattu ja nimetty runsaslukuisesti. Nyttemmin tutkimus on tuonut selvyyttä vallinneeseen sekasortoon päätyeen vain seitsemään lajiin (International Cactaceae Systematics Group). *Discocactus bahiensis *Discocactus ferricola *Discocactus heptacanthus *Discocactus horstii *Discocactus placentiformis *Discocactus pseudoinsignis *Discocactus zehntneri == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. === Viitteet === == Aiheesta muualla == Luokka:Kaktuskasvit
Nokia Lumia 530

Nokia Lumia 530 on Microsoft Mobilen heinäkuussa 2014 julkaisema edullinen älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana. Näyttö: * TFT == Lähteet == Lumia 530 530 Luokka:Windows Phone -pohjaiset laitteet Luokka:Vuoden 2014 matkapuhelimet
Brad Hunt

Bradley Shawn "Brad" Hunt (s. 24. elokuuta 1988 Maple Ridge, Brittiläinen Kolumbia Viitattu 15.10.2014.) on kanadalainen jääkiekkoilija, joka edustaa AHL-joukkue Hershey Bearsia. Hänen pelipaikkansa on puolustaja. Ennen ammattilaisuraansa Hunt pelasi yliopistokiekkoa Bemidjin osavaltionyliopiston joukkueessa. Hänen suurin vahvuutensa on kova laukaus. NHL-debyyttinsä Hunt teki tammikuussa 2014. Heinäkuussa 2021 Hunt solmi yhden vuoden ja arvoltaan 800,000 tuhannen dollarin sopimuksen Canucksin kanssa.https://www.sportsnet.ca/nhl/article/canucks-sign-defenceman-brad-hunt- one-year-contract/ ==Lähteet== Luokka:Kanadalaiset jääkiekkoilijat Luokka:Vancouver Canucksin pelaajat Luokka:Vuonna 1988 syntyneet Luokka:Elävät henkilöt
Ibanin kieli

Iban on Borneon saarella puhuttu iban-kansan malaijilais-polynesialainen kieli. Sitä puhuu äidinkielenään 750 000 ihmistä Borneon Malesiaan kuuluvassa osassa, 21 000 Bruneissa ja 15 000 saaren Indonesiaan kuuluvassa eteläosassa. Iban kuuluu malaijin ja minangkabaun tavoin malaijilaisten kielten alaryhmään. == Lähteet == Luokka:Malaijilaiset kielet Luokka:Malesian kielet Luokka:Brunein kielet Luokka:Indonesian kielet
Kpellen kieli

Kpelle on Liberiassa ja Guineassa asuvan kpelle-kansan puhuma mandelainen kieli. Sillä on noin 1 220 000 puhujaa. Kpelle on Liberian suurin ja Guinean neljänneksi suurin kieliJazyki mira, s. 284.. Sen puhujia on Liberiassa arviolta 760 000 ja Guinean Nzérékorén alueella noin 460 000 (vuonna 2012). Kpelle kuuluu mandekielten länsihaaran lounaisryhmään. Sen lähimmät sukukielet ovat bandi, loma, loko, mende ja zialo. Kpellen murteet muodostavat jatkumon, joka voidaan jakaa pohjoiseen ja eteläiseen ryhmään. Ethnologue pitää niitä erillisinä kielinä. Liberialaisen Sanoyien kylän päällikkö Gbili loi 1930-luvulla kpellen tavukirjoituksen, jota käytettiin 1940-luvulle saakka. Se on sittemmin lähes kokonaan unohtunut.Jazyki mira, s. 285. Kpellellä on kaksi latinalaiseen kirjaimistoon perustuvaa kirjakieltä, joista liberialainen perustuu nyawokolen murteeseen ja guinealainen keskimurteeseen. Guineassa kpelle toimi muiden kansalliskielten tavoin kouluopetuksen välineenä vuosina 1968–1984. Nykyään kirjakieliä käytetään lähinnä kristillisessä toiminnassa.Jazyki mira, s. 284–285. Guineassa monet kpellet puhuvat myös maninkaa. Koulusivistystä saaneet osaavat Liberiassa englantia ja Guineassa ranskaa. ==Lähteet== * ===Viitteet=== Luokka:Guinean kielet Luokka:Liberian kielet Luokka:Mandelaiset kielet
KPE

KPE tai kpe voi viitata seuraaviin asioihin: *Kolkontaipaleen rautatieasema (lyh. Kpe) *kpelle (ISO 639 -kielikoodi kpe), Länsi-Afrikassa puhuttu kieli *Katholische Pfadfinderschaft Europas (lyh. KPE), Saksassa ja Itävallassa toimiva partiojärjestö.
Kaprolaktoni

Kaprolaktoni (C6H10O2) on rengasrakenteisiin estereihin eli laktoneihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä tai muiden orgaanisten yhdisteiden valmistukseen. ==Ominaisuudet== Kaprolaktoni on huoneenlämpötilassa väritöntä nestettä. Yhdiste sekoittuu veteen ja liukenee moniin orgaanisiin liuottimiin kuten etanoliin, dietyylieetteriin ja asetoniin. ==Valmistus ja käyttö== Kaprolaktonia valmistetaan sykloheksanonista Baeyer–Villiger-reaktiolla käyttäen hapettimena peretikkahappoa. Sivutuotteena prosessissa muodostuu etikkahappoa, josta kaprolaktoni erotetaan tislaamalla. Kaprolaktonia voidaan valmistaa myös 1,6-heksaanidiolista.Josef Ritz, Hugo Fuchs, Heinz Kieczka & William C. Moran: Caprolactam, Ullmann's Encyclopedia of Industrial Chemistry, John Wiley & Sons, New York, 2011. Viitattu 15.10.2014 : Kaprolaktonia käytettiin aikaisemmin erityisesti kaprolaktaamin valmistamiseen. Kaprolaktoni reagoi ammoniakin kanssa siirtymämetallikatalyyttien läsnä ollessa 350–425 °C:n lämpötilassa korotetussa paineessa. Muita kaprolaktonista syntetisoitavia yhdisteitä ovat muun muassa silastatiini ja syklopentaanikarboksyylihappo. Kaprolaktonista voidaan valmistaa polyestereitä kuten polykaprolaktonia renkaanavautumispolymeroinnilla.Horst Köpnick, Manfred Schmidt, Wilhelm Brügging, Jörn Rüter & Walter Kaminsky: Polyesters, Ullmann's Encyclopedia of Industrial Chemistry, John Wiley & Sons, New York, 2000. Viitattu 15.10.2014 ==Lähteet== Luokka:Laktonit
Venturi Racing

Venturi Formula E Team on monacolainen Formula E -talli, joka kilpaili sarjassa ensimmäistä kertaa sarjan debyyttikaudella 2014. Tallin perustajiin lukeutuu muun muassa näyttelijä Leonardo DiCaprio. Venturi pitää hallussaan tällä hetkellä sähköautojen nopeuden maailmanennätystä (495 km/h). == Historia == Tallin kuljettajina toimi kaudella 2014–2015 saksalainen Nick Heidfeld sekä ranskalainen Stéphane Sarrazin. Heidfeld kilpaili numerolla 23 ja Sarrazin numerolla 4. Kaudella 2015–2016 Sarrazin jatkoi tallissa ja sai uudeksi tallikaverikseen entisen F1-maailmanmestarin Jacques Villeneuven. Muutaman kilpailun jälkeen Villeneuve kuitenkin korvattiin Mike Conwayllä. Kaudella 2016–17 Sarrazin jatkaa tallissa. Tallin toisena kuljettajana ajaa Maro Engel. ==Tulokset== Vuosi Runko Renkaat Kuljettajat 1 2 3 4 5 6 7 8 9 10 11 12 13 Pisteet Sijoitus 2014–15 Spark-Renault SRT 01E 2014–15 Spark-Renault SRT 01E BEI PUT PDE BNA MIA LBH MON BER MOS LON LON 53 9. 2014–15 Spark-Renault SRT 01E 23 Nick Heidfeld 13† DSQ 10 8 12 11 10 5 3 14 Kesk. 2014–15 Spark-Renault SRT 01E 30 Stéphane Sarrazin 9 12 Kesk. 10 Kesk. 10 7 6 14 10 15 2015–16 Venturi VM200-FE-01 2015–16 Venturi VM200-FE-01 BEI PUT PDE BNA MEX LBH PAR BER LON LON 77 6. 2015–16 Venturi VM200-FE-01 4 Stéphane Sarrazin 9 4 9 4 9 2 5 10 10 5 2015–16 Venturi VM200-FE-01 12 Jacques Villeneuve 14 11 DNS 2015–16 Venturi VM200-FE-01 12 Mike Conway 15 12 10 14 8 9 13 2016–17 Spark-Venturi VM200-FE-02 2016–17 Spark-Venturi VM200-FE-02 HKG MAR BNA MEX MON PAR BER BER NYC NYC MTR MTR 30 9. 2016–17 Spark-Venturi VM200-FE-02 4 Stéphane Sarrazin 10 12 12 15 15 10 2016–17 Spark-Venturi VM200-FE-02 4 Tom Dillmann 18 15 13 7 10 10 2016–17 Spark-Venturi VM200-FE-02 5 Maro Engel 9 Kesk. Kesk. Kesk. 5 9 Kesk. Kesk. Kesk. 12 18 2016–17 Spark-Venturi VM200-FE-02 5 Tom Dillmann 8 === Saavutukset === Palkintosijat Nro Kilpailu 1 Venäjän ePrix 2015 2 Long Beachin ePrix 2016 Paalupaikat Nro Kilpailu 1 Britannian ePrix 2015 ==Lähteet== ==Aiheesta muualla== *Venturi GP Facebookissa Luokka:Formula E -tallit Luokka:Monacolaiset autourheilutallit
Hovikaktukset

Hovikaktukset (Disocactus) on kaktuskasvisukuSuomen Lajitietokeskus: Hovikaktukset – Disocactus Viitattu 1.12.2020., johon monet niin sanotut lehtikaktukset kuuluvat. Niitä pidetään huonekasveina kookkaiden ja usein värikkäiden, päivällä auki olevien kukkiensa ja lehtimäisen ulkonäön vuoksi. Kukasta johtuu niiden tieteellinen sukunimikin, jonka alkuosa on kreikankielen dis 'kahdesti'; se viittaa kahteen kehälehtikiehkuraan.Anderson 2001: 221. == Tuntomerkit == Hovikaktukset ovat pensasmaisia puiden oksilla kasvavia päällyskasveja (epifyyttejä) tai kivien päällä kasvavia litofyyttejä. Niiden varret ovat uurteisia, litistyneitä tai lehtimäisiä. Litteätkin varret voivat olla tyveltään liereitä. Piikit ovat sukasmaisia tai puuttuvat. Hovikaktusten suppilomaiset tai putkimaiset kukat sijaitsevat tavallisesti yksittäin. Toisinaan ne ovat vastakohtaisia (tsygomorfisia). Kehälehtien väri vaihtelee eri lajeilla ja on punainen, vaaleanpunainen, oranssinvärinen, kalpeankeltainen tai valkoinen. Hetiö on kaksikiehkurainen, ja ulompi kiehkura muodostaa toisinaan selvän nielukiehkuran. Hedelmä on marjamainen ja melkein paljaspintainen, siinä on vain muutamia pieniä suomuja. == Levinneisyys == Hovikaktusten levinneisyys keskittyy Keski-Amerikkaan. Joitakin lajeja kasvaa Karibian alueella ja Etelä-Amerikan pohjoisosissa. == Elinympäristö == Hovikaktukset ovat sademetsäkasveja. == Lajit == Hovikaktusten lajimäärä on (tässä) 16. Ne ryhmitellään viideksi alasuvuksi: Ackermannia, Aporocactus, Disocactus, Nopalxochia ja Wittia.Anderson 2001: 221–226. *Disocactus ackermannii – hurmehovikaktus *Disocactus amazonicus *Disocactus aurantiacus *Disocactus biformis *Disocactus cinnabarinus *Disocactus eichlamii *Disocactus flagelliformis (syn. Aporocactus flagelliformis) – käärmekaktus *Disocactus kimnachii *Disocactus macdougallii *Disocactus macranthus *Disocactus martianus *Disocactus nelsonii *Disocactus phyllanthoides – neidonhovikaktus *Disocactus quezaltecus *Disocactus schrankii *Disocactus speciosus – aurinkokaktus Viljelyssä on tuotettu lukuisia lajien välisiä risteymiä.Anderson 2001: 226. == Lähteet == * Anderson 2001: The Cactus Family. - Timber Press. Portland, Oregon. ISBN 0-88192-498-9. * Finto: Kassu – Kasvien suomenkieliset nimet: Disocactus. === Viitteet === == Aiheesta muualla == Luokka:Kaktuskasvit
Kutenai

Kutenai on kutenai-intiaanien puhuma uhanalainen isolaattikieli. Sitä puhuu äidinkielenä enää noin 100 ihmistä Kanadassa Brittiläisen Kolumbian kaakkoisosassa. Kaikki äidinkieliset puhujat ovat yli 50-vuotiaita ja kieli on elvyttämisyrityksistä huolimatta korvautumassa englannilla. == Lähteet == Luokka:Isolaattikielet Luokka:Kanadan kielet Luokka:Amerikan alkuperäisasukkaiden kielet Luokka:Uhanalaiset kielet
Ouro Guiré

Ouro Guiré on maalaiskunta Moptin alueen Ténenkoun piirissä Malissa. Sen keskuskylä Koubi sijaitsee Nigerjoen sivuhaaran Diakan varrella kymmenen kilometriä Ténenkousta kaakkoon. Kunnassa on 9 300 asukasta (vuonna 2009). Ouro Guirén kunta rajoittuu etelässä Ténenkoun piirin Diakan, lännessä Ténenkoun ja Sougoulbén sekä pohjoisessa Ouro Ardon, koillisessa Moptin piirin Salsalbén ja idässä Djennén piirin Togué Morarin kuntiin. Seutu kuuluu Sahelin vyöhykkeeseen. Kuntaan kuuluu 15 kylää. Asukkaat ovat fulbeja, heidän entisiä orjiaan rimaibeja sekä bozoja. Seudun pääelinkeinot ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet ja aasit. Kunnan liikenneyhteydet ovat huonot. Tulva- aikaan liikenne tapahtuu vesiteitse. Palveluihin kuuluu kaksi alakoulua ja terveysasema. ==Lähteet== Luokka:Malin kunnat Luokka:Ténenkoun piiri
Gospel Helsinki

Gospel Helsinki on nuorten ja aikuisten (n. 20–50-vuotiaiden) kuoro, joka esittää ilosanomaa pursuavaa perinteistä afroamerikkalaista gospelia, mutta myös genrerajat ylittävää suomalaista gospelmusiikkia. Kuorossa on tällä hetkellä noin 60 laulajaa, jotka on jaettu äänialoittain bassoihin, tenoreihin, alttoihin tai sopraanoihin. Kuoro esiintyy pääsääntöisesti Meilahden kirkossa Helsingissä, mutta tekee myös aktiivisesti esiintymismatkoja eri puolille Suomea ja jopa ulkomaille. Lokakuussa 2014 Gospel Helsinki julkaisi ensimmäisen levynsä Unspeakable Joy. Gospel Helsinki järjestää kaksi kertaa vuodessa Gospelworkshopeja, joiden yhteydessä on yleensä myös koelaulu, jota kautta kuoroon on mahdollista pyrkiä. Kuoron suojelija on Helsingin piispa Irja Askola. == Historia == Kuoron perusti musiikin maisteri Nina Pakkanen vuonna 2000. Palattuaan Saksasta hän halusi perustaa gospelkuoron, jossa resonoi keskieurooppalainen laulun ilo ja genrerajoja rikkova kokeilevuus. Syntyi MeiJoy, jonka nimi yhdisti kuoron kotipaikan Meilahden ja musiikin riemun (Joy = Ilo). Kuorossa lauloi aluksi kymmenkunta nuorta, joista osa on yhä tänäkin päivänä mukana toiminnassa. Vuonna 2012 kuoro vaihtoi nimensä Gospel Helsingiksi, joka oli helpommin kuulijakunnan löydettävissä ja vastasi paremmin kuoron olemusta. == Levy == Gospel Helsinki julkaisi ensilevynsä Unspeakable Joy lokakuussa 2014. Nykygospelia sisältävä levy on täynnä ilon sanomaa, mukaansa tempaavaa rytmiä ja koskettavia hetkiä. Kuoron lisäksi levyllä esiintyy jazzlegenda Joonatan Rautio ja lyömäsoittaja Sami Koskela. Solistina esiintyvät Päivi Kantola, Johanna Andelin ja Ilkka Koski. Levy tarjoaa 11 kappaletta musiikkia, jota Suomessa ei juuri ole aiemmin levytetty, esimerkiksi Kirk Franklinin, Clarence Eggletonin ja Cynthia Nunnin musiikkia. Levy sai nimensä Daniel ’Bishop’ Thomasin Let Me Say So -kappaleesta, jossa kiteytyvät levyn sanoma ja gospelmusiikin ydin: Tahdon kertoa kaikille, että Herra on pelastanut minut! == Lähteet == *http://www.gospelhelsinki.fi/ *http://uskotoivorakkaus.fi/gospelhelsinki *https://www.facebook.com/gospelhelsinki *https://www.kirkkojakaupunki.fi/-/rytmia-agricolassa Luokka:Gospel Luokka:Suomalaiset kuorot
Sougoulbé

Sougoulbé on maalaiskunta Moptin alueen Ténenkoun piirissä Malissa. Sen keskuskylä Kora sijaitsee Nigerjoen tulva-alueella kymmenen kilometriä Ténenkousta pohjoiseen. Kunnassa on 9 100 asukasta (vuonna 2009). Sougoulbén kunta rajoittuu pohjoisessa Ténenkoun piirin Diondiorin, idässä Ouro Ardon, Ouro Guirén ja Ténenkoun, etelässä Diakan ja lännessä Karérin kuntiin. Seutu kuuluu Sahelin vyöhykkeeseen. Kuntaan kuuluu 17 kylää ja kolme pikkukylää. Asukkaat ovat etupäässä fulbeja, heidän entisiä orjiaan rimaibeja sekä bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Palveluihin kuuluu kaksi alakoulua, koulutus- ja kehittämiskeskus (CED) sekä terveysasema. ==Lähteet== Luokka:Malin kunnat Luokka:Ténenkoun piiri
Harley Granville-Barker

Harley Granville-Barker (taiteilijanimi Granville Barker, 25. marraskuuta 1877 Lontoo – 31. elokuuta 1946 Pariisi) oli englantilainen näyttelijä, teatteriohjaaja ja -tuottaja, kriitikko ja näytelmäkirjailija. Häntä pidetään merkittävänä brittiläisen teatterin uudistajana 1900-luvun alussa.Eyre, Richard: My hero: Harley Granville-Barker, The Guardian 12.9.2009. Viitattu 15.10.2014. Barker debytoi teatterinäyttämöllä 13-vuotiaana.Harley Granville- Barker, Encyclopædia Britannica. Viitattu 15.10.2014. Vuonna 1899 hän näytteli pääosan teoksessa Richard II, ohjaajana Elizabethan Stage Societyn perustaja William Poel. Barker liittyi Poelin teatteriseurueeseen ja solmi yhteyksiä muun muassa George Bernard Shaw’hon ja William Archeriin. Barkerin esikoisnäytelmä The Marrying of Ann Leete kantaesitettiin vuonna 1900. Menestyksekkään Stage Society -kauden jälkeen Barker ja J. E. Vedrenne vuokrasivat käyttöönsä Lontoon Royal Court -teatterin, jota Barker johti kolme näytäntökautta ja toi näyttämölle muun muassa Shaw’ta, Henrik Ibseniä ja Maurice Maeterlinckiä. Barkerin produktioiden ja usein myös hänen tekemiensä pääroolien myötä Shaw’n maine johtavana näytelmäkirjailijana vahvistui. 1910-luvulla Barker tuli tunnetuksi William Shakespearen näytelmäproduktioistaan Lontoon Savoy-teatterissa. Niissä käytettiin vain viitteellistä lavastusta ja vuorosanat lausuttiin nopeasti ja aiempaa vähemmän juhlavasti, ettei teosten kesto kasvaisi liian pitkäksi. Hän käytti näyttämönä usein myös ensimmäisiä penkkirivejä, mikä lähensi yleisöä ja esittäjiä ja toi Barkerin mielestä näin Shakespearen hengen paremmin esiin. Näytelmäkirjailijana Barker teki muotokokeiluja ja osoittautui lahjakkaaksi ideoijaksi ja dialogin kirjoittajaksi. Hänen tunnetuimmat näytelmänsä ovat The Voysey Inheritance (1905, myöhemmin myös David Mametin sovituksena), Waste (1907, kantaesitetty uudistettuna vasta 1936) ja The Madras House (1909). Hänen vuonna 1916 kirjoittamansa Farewell to the Theatre sai maailman kantaesityksensä vasta 2011 Rose Theatressa Kingston upon Thamesissä, pääroolissa Jane Asher. Uransa loppuvaiheessa Barker asui Pariisissa jossa kirjoitti teatterikritiikkejä, käänsi espanjalaista näytelmäkirjallisuutta ja toimi Pariisin British Instituten johtajana 1937–1989. Barker oli 1906–1918 naimisissa näyttelijä Lillah McCarthyn kanssa ja sitten amerikkalaisen kirjailijan Helen Manchester Gatesin kanssa. ==Lähteet== ==Kirjallisuutta== * Salmon, Eric (toim.): Granville Barker and His Correspondents: A Selection of Letters by Him and to Him. Wayne State University Press, 1986, ISBN 978-0814317549 * Kennedy, Dennis: Plays by Harley Granville Barker: The Marrying of Ann Leete, The Voysey Inheritance, Waste. Cambridge University Press, 2009, ISBN 978-0521314077 ==Aiheesta muualla== * *Granville-Barkerista sivustolla The Golden Age of British Theatre *Granville-Bakerin tekstejä Gutenberg-projektin sivustolla Luokka:Englantilaiset näytelmäkirjailijat Luokka:Englantilaiset näyttelijät Luokka:Vuonna 1877 syntyneet Luokka:Vuonna 1946 kuolleet
Aidan (kuningas)

Aidan, joka tunnettiin myös nimellä Aedan (k. noin 608), oli Dalriadan kuningas. Hän oli kuningas Gabranin poika. Pyhä Columba kruunasi Aidanin Ionassa. Aidan halusi pitää Skotlannin Dalriadan riippumattomana kuningaskunnan Irlannin puoleisesta osasta. Hän joutui hallituskaudellaan sotaan eteläisten naapuriensa kanssa ja johti sotajoukon Northumbrian kuningasta Aethelfrithiä vastaan. Aidan kärsi kuitenkin tappion Degsastanissa tai Liddesdalessa. == Lähteet == Luokka:Skotlantilaiset henkilöt
Rimaibet

Rimaibet ovat fulbeihin kuuluva etninen ryhmä Länsi-Afrikassa. He ovat fulbejen entisiä orjia, joiden tehtävänä oli harjoittaa maanviljelyä vapaiden ja ”jalosukuisten” fulbejen keskittyessä karjanhoitoon. Ryhmien väliset erot ovat sittemmin tasoittuneet, mutta he eivät edelleenkään mene naimisiin keskenään. Rimaibeja asuu varsinkin entisen Macinan fulbevaltion alueella Malissa sekä Burkina Fasossa. Samankaltaisia ryhmiä ovat wolosot mandelaisten kielten puhujien keskuudessa, haratinit maureilla sekä bellat tuaregien parissa. ==Lähteet== Luokka:Burkina Fason etniset ryhmät Luokka:Malin etniset ryhmät
Keltajäkälät (lahko)

Keltajäkälät (Teloschistales) on enimmäkseen jäkälämuotoisten sienten lahko, joka kuuluu luokkaan Lecanoromycetes kotelosienten kaaressa. Erään 2008 tehdyn arvion mukaan lahkossa on 5 heimoa, 66 sukua ja 1954 lajia. == Heimoja == * Letrouitiaceae * Megalosporaceae * Teloschistaceae == Lähteet == == Aiheesta muualla == * Laji.fi: Teloschistales * UniProt: Taxonomy - Teloschistales *
Cleverbot

Cleverbot on web-sovellus, joka tekoälyä hyödyntäen keskustelee ihmisten kanssa. Ohjelman kehitti brittiläinen tekoälytutkija Rollo Carpenter. Ohjelma julkaistiin vuonna 1997. Ohjelmassa ideana on keskustella Cleverbotille. Kun ohjelmalle sanoo jotain, se vastaa joko käyttäjän kysymykseen tai itse kysyy jotain. Cleverbot osaa myös tervehtiä käyttäjää takaisin. Cleverbot on yksi menestyneimpiä tietokoneohjelmia Turingin testissä. Vuonna 2011 Intiassa järjestetyssä kokeessa ohjelman kanssa käydyn neliminuuttisen keskustelun jälkeen 59,3 prosenttia sitä seuranneista luuli keskustelun tapahtuneen ihmisen kanssa. ==Lähteet== Luokka:Ohjelmistot Luokka:Tekoäly Luokka:Kieliteknologia
Nuori viha (elokuva)

Nuori viha (Look Back in Anger) on brittiläinen draamaelokuva vuodelta 1959, joka perustuu John Osbornen näytelmään Nuori viha vuodelta 1956. Elokuvan ohjasi näytelmän sekä Lontooseen että Broadwaylle ohjannut Tony Richardson. Sekä näytelmää että elokuvaa pidetään tiskipöytärealismiksi kutsutun tyylisuunnan aloittajina, jonka tekijöitä kutsuttiin usein nimellä nuoret vihaiset miehet. Elokuvan tarina on 1950-luvun ahtaaseen brittiyksiöön sijoittuva kolmiodraama, jonka osapuolia näyttelevät Richard Burton, Claire Bloom ja Mary Ure, joka oli esittänyt rooliaan jo Lontoon ja New Yorkin teatteriproduktioissa. == Juoni == Kouluja käynyt mutta silti työmiehen töitä tekevä Jimmy Porter asuu pienessä yksiössä vaimonsa ja liikekumppaninsa Cliffin kanssa. Jimmy solvaa heitä lakkaamatta, ja puhe keskeytyy vain silloin kun jompi kumpi saa sanotuksi jotain vastaan tai kun Jimmy ja Alison välillä osoittavat toisilleen rakkautta. Heidän luokseen tulee asumaan myös näyttelijä Helena Charles, joka vierailee läheisessä teatterissa. Helena alkaa vastustaa Jimmyn solvauksia ja saa Jimmyn ja Alisonin riitoihin keskenään niin, että Alison päättää muuttaa pois. Helenasta tulee nyt Jimmyn rakastajatar, joka kuitenkin väsyy Jimmyn sanalliseen hyväksikäyttöön pian. Kuukausien päästä Alison palaa väsyneenä, sairaana ja Jimmyn lapsen keskenmenossa menettäneenä. Helena häipyy tiehensä, ja Jimmyä ja Alisonia yhdistää enää vain seksuaalinen tarve. == Vastaanotto == Elokuva sai neljä Bafta-ehdokkuutta. Lisäksi Burton oli roolistaan ehdolla Golden Globe -voittajaksi. Yhdysvalloissa National Board of Review palkitsi Nuoren vihan vuoden parhaana ulkomaisena elokuvana. Osbornen näytelmästä on tehty lisäksi televisioelokuva vuonna 1980 (Nuori viha, ohjaus Lindsay Anderson) sekä videolle kuvattu televisionäytelmä vuonna 1959. The New York Timesin kriitikot valitsivat Nuoren vihan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Brittiläiset draamaelokuvat Luokka:Vuoden 1959 brittiläiset elokuvat Luokka:Tony Richardsonin ohjaamat elokuvat Luokka:Yhteiskunnalliset elokuvat Luokka:Elokuvat köyhyydestä
FS Cassard (1866)

Cassard oli Ranskan laivaston vuonna 1866 vesillelaskettu 1. luokan aviso, joka myöhemmin luokiteltiin korvetiksi nimellä Desaix. == Valmistus == Alus tilattiin Le Havresta Augustin Normandilta. Tilatun aluksen nimeksi vahvistettiin 3. joulukuuta 1861 Cassard ja sen köli laskettiin 1. tammikuuta 1862. Alus laskettiin vesille 20. helmikuuta 1866. Se muutettiin jahdiksi uudelleen nimettynä Jérôme Napoléoniksi 16. elokuuta. Samalla nimi Cassard siirrettiin aiemmin valmistetulle Jérôme Napoléonille. Alus otettiin palvelukseen 1. syyskuuta.dossiersmarine.free.fr == Palvelus == Alus teki tutkimusmatkan Jäämerelle vuosina 1867-1868 ja se oli Cherbourgissa 19. syyskuuta 1870. Alus luokiteltiin korvetiksi 19. syyskuuta, jolloin se sai uuden nimen Desaix. Alus liitettiin samalla Välimeren laivueeseen. Se oli Lähi-idän asemalla 8. lokakuuta 1872-15. elokuuta 1873. Alus poistettiin alusluettelosta 18. elokuuta 1894. == Lähteet == * === Viitteet === Luokka:Ranskan laivaston risteilijät